སྙན་ངག་ནི་སྙན་ངག་རྩོམ་པ་པོ་དང་།སྙན་ངག་ཀློག་པ་པོ་གཉིས་ཀའི་ཚོར་བ་སྤྲོད་སྟངས་དང་།ཚོར་བ་མྱོང་སྟངས་གཉིས་ཀར་ཐུག་ཡོད་པར་སེམས།དེ་བཞིན་དུ་སྒྱུ་རྩལ་གྱི་རྣམ་པ་སྟོན་སྟངས་ཀྱང་དེ་ལྟར་ཡིན།དེ་ནི་མི་གཉིས་ཀྱི་ཁ་ལག་གི་དང་ཀ་མི་འདྲ་བ་དང་གཅིག་མཚུངས་རེད།མི་གཅིག་གིས་ཁ་ལག་གི་ནང་བཅོང་དང་སྨན་སྣའི་རིགས་མང་ཙམ་བླུགས་ན་བྲོ་བ་ཆེ་བ་ཚོར་གྱི་ཡོད་ལ་གཅིག་ཤོས་དེར་དེ་ལས་ཟློག་པའི་མྱོང་བ་ཡོང་གི་ཡོད།དེ་ནི་གཙོ་མི་སོ་སོའི་ཁམས་དང་མོས་པ་ཡིན།འོན་ཀྱང་ཁ་ལག་ལ་ཚ་མེད་པ་དང་།གཅུད་མེད་ཚེ་དའི་མྱོང་ཚོར་དེ་ཧ་ལམ་མི་ཚང་མར་སྤྲོད་ཀྱི་རེད།དེ་ནི་མིའི་ཁམས་དང་མོས་པ་མིན་པར་གཅོ་བོ་ཁལག་རང་སྟེང་གི་ཞན་ཆ་དེ་རེད།དེས་ན་སྙན་ངག་ཡིན་ཕྱིན།ཚང་མའི་ཡིད་སེམས་མགུ་བ་ཞིག་ཡོང་མི་སྲིད་ལ་ཡོངས་ཀྱི་འདོད་འདུན་དང་མཐུན་པ་ཞིག་དེ་བས་ཀྱང་ཡོང་ཐབས་མེད།དེ་ནི་སྙན་ངག་གི་ཁྱད་ཆོས་ཤིག་ལ་ངོས་འཛིན་ན་འགྲིགལ་ལས་ཆུང་ཚེ་རིང་ལགས་ཀྱི་སྙན་ངག་དེ་ཚོ་བ་དང་བར་ཐག་ཉེ་ཞིང་།གོ་བདེ་བ།དམིགས་བསལ་སྒྱུ་རྩལ་གྱི་ཉམས་ཡོད་པ་ཞིག་ཚོར་གྱི་ཡོད་ལ་འགའ་ཤས་ཀྱིས་དེ་བས་གཞན་ཡང་ཚོར་སྲིད།འོན་ཀྱང་ང་ལ་མཚོན་ན།ཁོང་གི་བརྩམས་བྱ་རྣམས་ལ་དམིགས་བསལ་གྱི་ཁྱད་ཆོས་ཤིག་ཡོད་པའི་མྱོང་ཚོར་ཡོང་གི་འདུགདེ་སྔོན་ངའི་སློབ་གྲོགས་ཤིག་གིས་རང་མོས་སྙན་ངག་གི་དཔེ་དེབ་གཅིག་བཏོན་པ་རེད།འོན་ཀྱང་ཁོ་པའི་སྙན་ངག་ཁྲོད་ངས་གོ་བའི་སྙན་ངག་ཧ་ལམ་མི་འདུགཁོ་པས་སྤྲིན་པའི་རྒྱབ་ལོགས་ན་ཅི་ཞིག་ཡོད་ལུགས་སོགས་མདོར་ན་ཁོ་པའི་སྙན་ངག་ལ་འགྲེལ་བ་དང་ཡང་འགྲེལ་སོགས་མེད་ན་གོ་ཐབས་མི་འདུགའོན་ཀྱང་གཞན་ལ་ཚོར་སྣང་མི་འདྲ་བ་ཞིག་སྤྲད་ཡོད་ཀྱི་ཡོད།གཅིག་བྱས་ན།ཁོཔའི་སྙན་ངག་དེ་རིགས་ཐོད་འགལ་གྱི་སྙན་ངག་ཡིན་པ་འདྲ།